Euroopa Liidu Teataja L 049 , 18/02/1987 Lk 0037 - 0038

Soomekeelne eriväljaanne: Peatükk 3 Köide 22 Lk 0208

Rootsikeelne eriväljaanne: Peatükk 3 Köide 22 Lk 0208



Komisjoni otsus, 13. jaanuar 1987, nende Brasiilia ettevõtete loetelu kohta, millest on lubatud ühendusse liha importida (87/119/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. detsembri 1976. aasta direktiivi 77/99/EMÜ ühendusesisest lihatoodetega kauplemist mõjutavate tervishoiuprobleemide kohta, [1] viimati muudetud direktiiviga 86/469/EMÜ, [2] eriti selle artikli 17 lõiget 1, ning arvestades, et: vastavalt direktiivi 77/99/EMÜ artikli 17 lõikele 1 tuleb koostada loetelu kolmandate riikide ettevõtetest, mis võivad lihatooteid ühendusse eksportida; need ettevõtted peavad vastama kõnealuse direktiivi lisas sätestatud tingimustele; Brasiilia on edastanud nende ettevõtete loetelu, mis võivad lihatooteid ühendusse importida; ühenduse kohapealsed kontrollid on näidanud, et teatavate nende ettevõtete hügieenistandardid on piisavad; need ettevõtted võib seega lisada esialgsesse loetellu, mis on koostatud vastavalt kõnealuse direktiivi artikli 17 lõikele 1 ettevõtetest, kust võib lubada importida lihatooteid; teiste Brasiilia esitatud ettevõtete olukord tuleb uuesti läbi vaadata lisateabe põhjal, mis käsitleb nende hügieenistandardeid ja nende võimet kohanduda kiirelt ühenduse nõuetega; olemasolevate kaubavoogude järsu katkemise vältimiseks võib kõnealustel ettevõtetel seniks lubada jätkata ajutiselt lihatoodete eksportimist liikmesriikidesse, mis on valmis eksporditavat liha vastu võtma; seepärast on vaja käesolev otsus uuesti läbi vaadata ja vajaduse korral seda muuta, võttes arvesse sel eesmärgil võetud meetmeid ja tehtud parandusi; käesolev otsus põhineb kehtivatel ühenduse eeskirjadel, mida kohaldatakse impordil kolmandatest riikidest; seepärast tuleb käesolev otsus läbi vaadata, kui eespool nimetatud eeskirju tuleb muuta; vastavalt direktiivi 77/99/EMÜ artikli 17 lõikele 1 ei või liikmesriikide poolt muul juhul kohaldatavad sätted, mis käsitlevad lihatoodete importi kolmandatest riikidest, olla soodsamad kui ühendusesisest kaubandust reguleerivad sätted; seepärast kehtivad lihatoodete importimisel käesoleva otsuse lisas esitatud loetelus märgitud ettevõtetest muud veterinaaria-alased õigusaktid, eriti seoses loomatervishoiunõuetega ning asutamislepingu üldsätetega; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Liikmesriigid võivad lubada lihatoodete importi Brasiiliast üksnes lisas loetletud ettevõtetest. 2. Liikmesriigid võivad lubada kuni 15. augustini 1987 lihatoodete importi ettevõtetest, mis ei ole lisas loetletud, kuid mille Brasiilia ametiasutused on ametlikult heaks kiitnud ja esitanud 8. mai 1986. aasta seisuga, välja arvatud juhul, kui enne 16. augustit 1987 võetakse vastu vastupidine otsus. Komisjon saadab kõnealuste ettevõtete loetelu teistele liikmesriikidele. 3. Lõikes 1 osutatud ettevõtetest importimise suhtes kehtivad mujal sätestatud veterinaaria-alased sätted, eriti seoses loomatervishoiunõuetega. Artikkel 2 Käesolevat otsust kohaldatakse alates 15. jaanuarist 1987. Artikkel 3 Käesolev otsus vaadatakse uuesti läbi ja vajaduse korral muudetakse seda enne 16. augustit 1987. Artikkel 4 Käesolev otsus on adresseeritud liikmesriikidele. Brüssel, 13. jaanuar 1987 Komisjoni nimel asepresident Frans Andriessen [1] EÜT L 26, 31.1.1977, lk 85. [2] EÜT L 275, 26.9.1986, lk 36. -------------------------------------------------- LISA ETTEVÕTETE LOETELU Loanumber | Ettevõte | Aadress | | | SIF | 7 | Swift Armour SA Indústria e Comércio | Santana do Livramento, Rio Grande do Sul | SIF | 10 | Frigorífico Bordon SA | São Paulo, São Paulo | SIF | 381 | Frigorífico Kaiowa SA | Guarulhos, São Paulo | SIF | 385 | Frigorífico Mouran SA | Andradina, São Paulo | SIF | 736 | Sola SA Indústrias Alimentícias | Tres Rios, Rio de Janeiro | SIF | 1676 | Swift Armour SA Indústria e Comércio | Uberlandia, Minas Gerais | SIF | 2015 | Sadia Oeste SA Indústria e Comércio | Varzea Grande, Mato Grosso | SIF | 2023 | Frigorífico Quatro Rios SA | Votuporanga, São Paulo | --------------------------------------------------